CELEX: 62015TN0307
Language: sl
Date: 2015-06-05 00:00:00
Title: Zadeva T-307/15: Tožba, vložena 5. junija 2015 – 1&1 Telecom/Komisija

20150731042616992015/C 270/443072015TC27020150817SL01SLINFO_JUDICIAL20150605353621Zadeva T-307/15: Tožba, vložena 5. junija 2015 – 1&1 Telecom/Komisija
 ---documentbreak--- C2702015SL3510120150605SL0044351362Tožba, vložena 5. junija 2015 – 1&1 Telecom/Komisija
   (Zadeva T-307/15)2015/C 270/44Jezik postopka: angleščina
      Stranki
   
   
      Tožeča stranka: 1&1 Telecom GmbH (Montabaur, Nemčija) (zastopniki: J. Murach, J. Schmidt in R. Klotz, odvetniki, in P. Alexiadis, Solicitor)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
            —
         
         
            sklep Evropske komisije C(2014) 4443 z dne 2. julija 2014 v zadevi št. COMP/M.7018 – Telefónica Deutschland/E-Plus (v nadaljevanju: sklep) o razglasitvi združljivosti koncentracije družbe Telefónica Deutschland Holding AG in družbe EPlus Mobilfunk GmbH & Co. KG s skupnim trgom in delovanjem Sporazuma EGP, razglasi za ničen, če družba Telefónica izpolni zaveze, določene v prilogi k temu sklepu; in
         
      
            —
         
         
            Komisiji naloži plačilo svojih stroškov in stroškov tožeče stranke.
         
      
      Tožbeni razlogi in bistvene trditve
   
   Tožeča stranka v utemeljitev svoje tožbe navaja tri tožbene razloge:
   
            1.
         
         
            S prvim tožbenim razlogom zatrjuje, da je Komisija pri ugotavljanju, ali je zaradi koncentracije prišlo do bistvenega oviranja učinkovite konkurence, kršila bistvene postopkovne zahteve, ker ni navedla obrazložitve, vključno s svojo dolžnostjo skrbnega ravnanja, in storila očitno napako pri uporabi pravil EU o nadzoru koncentracij o:
            
                     —
                  
                  
                     opustitvi analize vertikalnih učinkov koncentracije;
                  
               
                     —
                  
                  
                     nezadostni obrazložitvi ugotovitve, da ni treba odločiti o tem, ali je zaradi koncentracije prišlo do bistvenega oviranja učinkovite konkurence na veleprodajnem trgu za dostop in izvor klica v Nemčiji; in
                  
               
                     —
                  
                  
                     nezadostni obrazložitvi v zvezi z ugotovitvami glede usklajenih horizontalnih učinkov na veleprodajnem trgu za dostop in izvor klica ter na maloprodajnem trgu mobilnih telekomunikacij v Nemčiji.
                  
               
      
            2.
         
         
            Z drugim tožbenim razlogom zatrjuje, da je Komisija očitno napačno uporabila pravo in storila očitno napako pri presoji, ko je:
            
                     —
                  
                  
                     sprejela dokončne zaveze, ki jih je predlagala družba Telefónica;
                  
               
                     —
                  
                  
                     ugotovila, da bi bilo zaradi teh dokončnih zavez v celoti odpravljeno bistveno oviranje učinkovite konkurence; in
                  
               
                     —
                  
                  
                     odobrila koncentracijo, če družba Telefónica izpolni dokončne zaveze.
                  
               
      
            3.
         
         
            S tretjim tožbenim razlogom zatrjuje, da je Komisija s sprejetjem izpodbijanega sklepa, zlorabila svoja pooblastila, ker je upoštevala politične vidike, ki niso povezani s konkurenco, namesto, da bi uresničevala cilje konkurence iz Pogodb in Uredbe EU o združitvah („EUMR“) (
                  1
               ).
         
      (
         1
      )	Uredba Sveta (ES) št. 139/2004 z dne 20. januarja 2004 o nadzoru koncentracij podjetij (Uredba ES o združitvah), (UL L 24, 29.1.2004, str. 1).